สวัสดีค่ะ.ช่วงประมาณ1เดือนมานี้ผมร่วงเยอะมากเลยคะ เยอะมากกว่าปกติ จะเป็นไงอะไรไหมค่ะ มีโรคประจำตัวด้วยคะเป็นโรคโลหิตจางค่ะ
สวัสดีค่ะ โดยปกติ เส้นผมที่ร่วงไม่ควรเกินวันละ 100 เส้น หากร่วงมากกว่านั้น หรือร่วงจนผมบางลงชัดเจนอาจเกิดจาก1. ผมร่วงจากพันธุกรรม มักพบในผู้ชายมากกว่าผู้หญิง แต่ผู้หญิงก็พบได้ แต่มักเกิดขึ้นเมื่อเข้าสู่วัยหมดประจำเดือนแล้ว2. อายุที่มากขึ้น ปริมาณเส้นผมก็จะน้อยกว่าในช่วงอายุน้อย3. ความไม่สมดุลของฮอร์โมนในร่างกาย เช่น ช่วงหลังคลอด จะมีผมร่วงมากเป็นปกติ หลังจากนั้น 3-4 เดือนก็จะกลับมาเป็นปกติ4. ความเจ็บป่วยทางร่างกาย เช่น หลังการผ่าตัดใหญ่ อาจมีผมร่วงได้ แต่ก็จะกลับมาเป็นปกติ5. มีโรคทางกายต่างๆ เช่น โรค PCOS หรือภาวะที่มีถุงน้ำในรังไข่หลายใบ มีภาวะไทรอยด์ฮอร์โมนต่ำ ไตเรื้อรัง ตับเรื้อรัง เป็นซิฟิลิสในระยะที่ 2 (แต่จะพบมีผื่นทั่วตัวให้เห็นด้วย)โรคภูมิแพ้ตนเองชนิด discoid lupus erythematosusโรคสะเก็ดเงิน โรคมะเร็ง เป็นต้น6. การใช้สารเคมีกับผมมากเกินไป เช่น การย้อมผม การดัดผม การยืดผม7. การได้รับการฉายรังสีรักษาและยาเคมีบำบัด รวมถึงยาบางประเภท เช่น ยารักษาความดันโลหิตสูง ยารักษาโรคเก๊าท์ ยาต้านเศร้า ยากันชัก ยารักษาไทรอยด์เป็นพิษ เป็นต้น รวมถึงการได้รับวิตามินเอมากเกินไป8. การขาดสารอาหารรุนแรง โดยเฉพาะโปรตีน9. การเจ็บป่วยทางจิตใจที่รุนแรง เช่น โรคเครียด10.โรคกลากที่หนังศีรษะ หรือเชื้อราบนหนังศีรษะ แต่มักจะมีอาการคันมากร่วมด้วยในเบื้องต้นควรหลีกเลี่ยงการย้อมผม การดัดผม การยืดผมต่างๆ ทานอาหารที่มีประโยชน์ให้ครบ 5 หมู่หากยังคงมีผมร่วงมาก หรือมีอาการอื่นๆ ผิดปกติร่วมด้วย ควรไปพบแพทย์เพื่อตรวจค่ะ